Document ID: 32013D0429

IZVEDBENI SKLEP KOMISIJE
z dne 9. avgusta 2013
o spremembi Odločbe 2007/453/ES glede BSE-statusa Kostarike, Izraela, Italije, Japonske, Nizozemske, Slovenije in Združenih držav Amerike
(notificirano pod dokumentarno številko C(2013) 5160)
(Besedilo velja za EGP)
(2013/429/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1) ter zlasti tretjega pododstavka člena 5(2) Uredbe,
ob upoštevanju naslednjega:
(1)
Uredba (ES) št. 999/2001/ES določa, da je treba države članice, tretje države ali njihove regije (v nadaljnjem besedilu: države ali regije) glede na njihov status tveganja za bovino spongiformno encefalopatijo (BSE) razvrstiti v eno od treh kategorij: zanemarljivo tveganje za BSE, nadzorovano tveganje za BSE in nejasno tveganje za BSE.
(2)
V Prilogi k Odločbi Komisije 2007/453/ES (2) so navedeni seznami držav ali regij glede na njihov status tveganja za BSE.
(3)
Mednarodna organizacija za zdravje živali (OIE) ima vodilno vlogo pri razvrščanju držav ali regij glede na njihovo tveganje za BSE. Seznam v Prilogi k Odločbi 2007/453/ES upošteva Resolucijo št. 16 - Priznavanje statusa članic v zvezi z bovino spongiformno encefalopatijo, ki jo je OIE sprejela maja 2012.
(4)
Maja 2013 je OIE sprejela Resolucijo št. 20 - Priznavanje statusa držav članic v zvezi s tveganjem za bovino spongiformno encefalopatijo. Navedena resolucija priznava Japonsko, Izrael, Italijo, Nizozemsko, Slovenijo in Združene države Amerike kot države z zanemarljivim tveganjem za BSE, Kostariko pa kot državo z nadzorovanim tveganjem za BSE. Seznam v Prilogi k Odločbi 2007/453/ES bi bilo zato treba spremeniti, da se uskladi z navedeno resolucijo v zvezi z navedenimi državami.
(5)
Odločbo 2007/453/ES bi bilo zato treba ustrezno spremeniti.
(6)
Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Priloga k Sklepu 2007/453/ES se nadomesti z besedilom iz Priloge k temu sklepu.
Člen 2
Ta sklep je naslovljen na države članice.
V Bruslju, 9. avgusta 2013

Labels: 18
6